בשנים 2018–2019 החלו התארגנויות המוניות של "שביתות" תלמידים, החוששים מפני עתידם על רקע שינויי האקלים. ההתארגנויות שהיו מקומיות בהתחלה, הפכו במהלך שנת 2019 להמוניות במספר גלים בינלאומיים של מחאה, במידה רבה בהשראה של גרטה טונברי. גל השביתות העולמי הראשון התקיים במרץ 2019, ובו השתתפו 1.6 מיליון איש מיותר מ-125 מדינות. הגל השני התקיים במאי 2019 על רקע הבחירות לפרלמנט האיחוד האירופי, ובו אורגנו מוקדי מחאה ב-1,600 אירועים ב-125 מדינות. גל השביתות הבינלאומי השלישי התקיים בספטמבר 2019 על רקע פסגת האקלים של האו"ם , ובו השתתפו למעלה מ-4 מיליון משתתפים בכ-185 מדינות ברחבי העולם, באירוע שנחשב באמצעי התקשורת כמחאת האקלים הגדולה ביותר בהיסטוריה.
שינויי אקלים
המסור 6
המסור 6 (אנגלית: Saw VI) הוא סרט אימה משנת 2009 אשר בוים על ידי קווין גרוואטרט ונכתב על ידי פטריק מלטון ומרכוס דאנסטן. הסרט יצא לאור בארצות הברית ב-23 באוקטובר 2009, בהתאם למסורת של הוצאת הסרט ביום השישי האחרון שלפני ליל כל הקדושים. בניו זילנד ובאוסטרליה הסרט יצא לאור ב-22 באוקטובר 2009. בסרט מככבים טובין בל (Jigsaw, "המסורית"), קוסטאס מאנדילור (מארק הופמן, שותפו של Jigsaw), ובטסי ראסל (ג'יל טאק, אשתו של Jigsaw). קווין גרוואטרט, אשר ערך את הסרט הקודם בסדרה, ביצע את עבודת הבימוי הראשונה שלו בסרט זה. פטריק מלטון ומרכוס דאנסטן, אשר כתבו את סרטי המסור 4 והמסור 5 כתבו גם את המסור 6. צ'רלי קלאוזר, אשר הלחין את כל סרטי הסדרה, הלחין גם את המסור 6.
המסור 6 סוגר את הטרילוגיה השנייה של הסדרה אשר מתמקדת בתופעות שלאחר מותו של רוצח הג'יגזו ואת ההתקדמות של יורשו, מארק הופמן. בסרט זה, הופמן בונה מלכודת חדשה עבור סוכן ביטוח בריאות בעוד ה-FBI עוקבים אחר השותף החי האחרון של הג'יגזו (לכאורה), פיטר סטרהאם.
הסרט התקבל בארצות הברית ברגשות מעורבים, בעוד מבקרים רבים שיבחו את הסרט, אחרים ראו בסרט ספין פוליטי מכוון (בעלילת הסרט יש דגש כבד על מאבק הממשלה בהסדרת ביטוחי הבריאות במדינה). בספרד הסרט קיבל את דירוג ה-X, הראשון בסדרה שמקבל דירוג זה אשר שמור לסרטי פורנו בדרך כלל, ובמסגרת דירוג זה הוגבלה הקרנת הסרט למספר בתי קולנוע בודדים.
עלילה.
אדי (מרטי מוראו) וסימון (טנדרה הווארד), מלווים בריבית, מתעוררים בכלוב אשר גדר מפרידה ביניהם, בתוך הגדר יש צינור שמוביל למאזני משקל ועל ראשיהם יש קסדה עם מברגים. המשחק שלהם הוא "הקרבת בשר" כנגד הריביות הגבוהות שהזוג לקח מלקוחותיו שהיו צריכים הלוואה. כל אחד מהם צריך לחתוך באמצעות סכינים מבשרו, ולהשחיל דרך הצינור אל המאזניים. אחרי דקה, המברגים של הקסדה יחוררו את גולגולתו של זה שיקריב פחות משקל. אדי, כבד משקל, מחליט לחתוך משומן בטנו, וכשסימון רואה זאת היא מחליטה לחתוך את זרועה. בסופו של דבר משקל זרועה של סימון גדול מחלקי השומן שאדי מצליח לחתוך והיא ניצלת.
הסרט ממשיך מהנקודה בה החמישי מסתיים (מארק הופמן נמצא בתוך מכל מלא בשברי זכוכית וצופה בפיטר סטארם נמחץ למוות על ידי קירות החדר). הופמן יוצא מהמכל ומסתכל על גופתו המחוצה של סטארם.
במרכז העלילה של סרט זה ניצב וויליאם איסטון (פיטר אאוטרברידג'), סוכן חברת ביטוח בריאות "אמברלה בריאות". בפעם הראשונה שהוא נראה בסרט הוא מדבר עם דבי, עורכת הדין של החברה, על לקוח בשם הרולד אבוט (ג'ורג' ניוברן) אשר בקשתו לקבל מימון לטיפול בריאותי נדחית לאחר שנמצאת סתירה בתצהיר הבריאות שלו. לאחר שיחתו עם דבי הולך איסטון לישיבה עם ה-"שישייה", צוות שעובד תחתיו ותפקידו למצוא שגיאות בתצהירים שמוסרים לקוחות לגבי מצב בריאותם.
בזירת האירוע של אדי וסימון מגלה החוקר דן אריקסון למארק הופמן כי כל הזירה מלאה בטביעות אצבע של פיטר סטארם. לאחר שאריקסון בטוח כי סטארם הוא שותפו של Jigsaw, הוא מרשה לעצמו לספר להופמן כי החוקרת לינדסי פרז (אשר נורתה בעבר על ידי Jigsaw) ניצלה והיא שותפה לחקירה.
ג'יל טאק פותחת את הקופסה שהיא מקבלת בירושה מבעלה, ג'ון קרמר (Jigsaw). היא מגלה בקופסה זאת שש מעטפות דקות ומעטפה עבה אחת. את המעטפה העבה היא תעביר בהמשך לנמען לא ידוע. הופמן, שמבין שמדובר בעניין של זמן עד שיעלו עליו, מבקש מג'יל טאק את המעטפות הדקות כדי להתחיל במשחק. ג'יל מביאה לו חמש מעטפות ושומרת אצלה את השישית בלא ידיעתו. וויליאם איסטון נחטף ממשרדו בשעת לילה מאוחרת, והמשחק מתחיל.
בניגוד למשחקים קודמים, ג'ון קרמר מופיע בווידאו שהוא מצלם לוויליאם איסטון בפנים חשופות. בכלוב אחד צופים בוויליאם אם ובנה ובכלוב השני צופה בוויליאם הכתבת פמלה ג'נקינס. במשחק הראשון מתחרה ויליאם מול עמית לעבודה, שומר בשם הנק, והם מתחרים ביניהם בתחרות עצירת הנשימה, שבה הראשון שנושם מוחץ לעצמו את הגוף. הנק, בן 52, מעשן כרוני ובעל מחלות לב לא מצליח להחזיק מעמד בלי לנשום יותר ממספר שניות וגופו נמחץ תחת מחצלות.
במשחק השני ויליאם צריך להחזיק שתי ידיות אשר מחזיקות שרפרפים. על שרפרף אחד עומדת מזכירתו של ויליאם, אדי (מבוגרת, אם לשניים), ועל השני עומד פקיד התיוק שלו, אלן (צעיר, בריא וחסר משפחה), הידיות מתרחקות אחת מהשנייה כך שוויליאם צריך לשחרר אחת מהן בשביל להחזיק את השנייה, אך הידית שהוא משחרר מפילה את השרפרף שמול הידית ומוציאה להורג את מי שעומד עליה. בסופו של דבר מחליט וויליאם, בניגוד לתאוריה שלו, לשחרר את הידית עליו עומד אלן ומציל את מזכירתו אדי.
לפני המשחק השלישי, העלילה מתארת את הקשר בין וויליאם לבין ג'ון קריימר. קריימר היה מבוטח בחברת הביטוח "אמברלה בריאות" אך כל בקשותיו למימון הטיפולים של מחלת הסרטן שלו נדחו באופן ישיר על ידי ויליאם. במשחק השלישי וויליאם צריך להוביל את עורכת הדין שלו, דבי, אשר אקדח מוצמד לראשה, לסיים מבוך בתוך 90 שניות, שאחריהן יפלוט האקדח כדור לראשה. אך כשהם מגיעים לסיום המבוך הם מגלים שהמפתח שמשחרר את האקדח נמצא בתוך גופו של ויליאם. ויליאם לא נותן לדבי לנסר את גופו והאקדח הורג אותה אחרי 90 שניות. לאחר המשחק השלישי העלילה חוזרת להתמקד בחקירה. אריקסון ופרז מספרים להופמן כי יש חשד שטביעות האצבע של סטארם זויפו וכי הם הצליחו לזהות את הקול בקלטות שלא הוקלטו על ידי ג'ון קרמר.
במשחק הרביעי ניתנת לוויליאם האפשרות להציל שניים מתוך ה-"שישייה", ששת העובדים אשר עובדים תחתיו. כיוון שששת העובדים גורמים לכך שכשני שלישים מהבקשות למימון באמצעות הביטוח יידחו, כך גם פה מקבל וויליאם אפשרות להציל שניים, שליש מבין השישייה. בסופו של דבר מחליט וויליאם להציל שתיים מהבנות שבשישייה.
אריקסון, פרז והופמן מגיעים למעבדה לשמוע של מי הקול בקלטות שלא הוקלטו על ידי ג'ון קרמר. ההקלטה מפלילה את הופמן, ואריקסון אומר לו כי גילו שטביעות האצבע של סטארם בזירות האחרונות היו טביעות אצבע של אדם מת. הופמן דוקר את אריקסון, שופך על פרז תה חם והורג עובדת מעבדה לאחר שתפס אותה בכוח והשתמש בה בתור מגן מהיריות של פרז, הופמן דוקר את פרז בבטנה ושואל אותה: "מי עוד יודע עלי?" ופרז עונה: "כולם". לאחר מכן מגלים שלאחר שסטארם נמחץ למוות ידו נשארה שלמה. הסתבר שהופמן לקח את ידו של סטארם ובאמצעותה הטביע בזירות את טביעות אצבעותיו של סטארם. הופמן ממלא את המעבדה בטביעות אצבע של סטארם ושורף את המעבדה ואת גופותיהם של פרז, עובדת המעבדה ושל אריקסון.
הופמן חוזר חזרה לבניין בו מתקיים המשחק החדש ומגלה על המקלדת שלו מכתב. מכתב זה מגלה לנו לראשונה למה בסיום הסרט השלישי ירתה אמנדה בדוקטור לין דנולן-בפלאשבק לאירועי הסרט הרביעי, מסתבר שססיל פרץ למרפאה של ג'יל בהוראת אמנדה, ולכן אמנדה אחראית למות בנם של ג'ון וג'יל בבטן אמו. הופמן מאיים על אמנדה שאם היא לא תהרוג את לין דנלון הוא יספר לג'ון שהיא אחראית למותו של בנו.. הופמן רואה את המכתב ולפני שהוא מספיק להגיב ג'יל טאק מחשמלת אותו באמצעות הכיסא שהיא מלכדה לפני כן.
וויליאם מסיים את המשחק ושני הכלובים נגלים לנגד עיניו. פמלה היא אחותו של וויליאם והאם ובנה בכלוב השני הם משפחתו של הרולד אבוט. ג'ון קרמר (שוב בפנים חשופות) נותן הזדמנות למשפחתו של הרולד לנקום את מותו או לחוס על חייו של ויליאם. האם (טרה) מחליטה לחוס על חייו של ויליאם, אך בנה מחליט לנקום ובסופו של דבר גורם למותו של ויליאם.
במקביל להחלטה של האם ובנה, מגלים שהמעטפה השישית הייתה בשביל ג'יל טאק שתשחק עם הופמן, שגרם לאמנדה לירות בלין דנולן ללא סיבה. ג'יל מלבישה על הופמן, בעודו מחוסר הכרה, את אותה מלכודת דובים הפוכה ממנה אמנדה הייתה צריכה להימלט. בסופו של דבר הופמן מצליח לחמוק מהמלכודת, אך כיוון שאיבד דם רב לא ניתן לדעת אם נשאר חי.
הבחירות לנשיאות ארצות הברית 1828
הבחירות לנשיאות ארצות הברית 1828 היו הבחירות ה-11 במספר בארצות הברית, והתרחשו מיום שישי, ה-31 באוקטובר, ועד ליום שלישי, ה-2 בדצמבר 1828. הן היו התמודדות חוזרת בין הנשיא היוצא, ג'ון קווינסי אדמס, ואנדרו ג'קסון, שהשיג יותר אלקטורים ב-1824. בלי עוד מועמדים רציניים, ג'קסון ובן בריתו מרטין ואן ביורן השתמשו בכוחם בדרום ובניו יורק כדי לנצח את אדמס בקלות. המפלגה הדמוקרטית נוצרה מתומכי ג'קסון ותומכי ויליאם קרופורד, ובתור סגן הנשיא היוצא, ג'ון קלהון תמך בג'קסון. ג'קסון היה הנשיא הראשון שלא בא ממסצ'וסטס או מוירג'יניה.